Okresná prokuratúra Vranov nad Topľou 
Nám. Slobody 5, 093 80 Vranov nad Topľou 	

Sp. zn. : Pv 216/15/7713	Vranov nad Topľou, 5.6.2015
EEČ : 2-61-64-2015

U Z N E S E N I E

Trestná vec:	obvinený XXXXX 
Prečin:	Výtržníctvo podľa § 364 odsek 1 písmeno e Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Vranov nad Topľou
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 28.02.2015 v čase o 13.19 hod. prišiel do Obchodného domu Kaufland na ul. Dlhej vo XXXXX a pohybujúc sa v predajnej zóne v nezistenom čase vybral si pohlavný úd z nohavíc a prekryl si ho bundou prevesenou cez ľavé predlaktie a takto chodil po predajnej ploche a v čase o 13.39 hod. v oddelení drogérie pristúpil od chrbta k neznámej žene a pravou rukou masturboval za jej chrbtom a ľavou rukou si to zaznamenával na mobilný telefón a následne pokľakol a natáčal si pozadie neznámej ženy, čo bolo zachytené na kamerovom systéme bezpečnostnej služby OD Kaufland

lebo obvinený nebol v čase činu pre nepríčetnosť trestne zodpovedný

Odôvodnenie:
        Uznesením  povereného príslušníka Obvodného oddelenia PZ vo XXXXX dňa 16.03.2015  pod sp. zn. ORP-XXXXX bolo začaté trestné stíhanie a súčasne  vznesené obvinenie XXXXX pre prečin výtržníctva podľa § 364 ods. 1 písm. e Trestného zákona 

     Trestný čin mal byť spáchaný tak, že obvinený dňa 28.02.2015 v čase o 13.19 hod. prišiel do Obchodného domu Kaufland na ul. Dlhej vo XXXXX okr. XXXXX a pohybujúc sa v predajnej zóne v nezistenom čase vybral si pohlavný úd z nohavíc a prekryl si ho bundou prevesenou cez ľavé predlaktie a takto chodil po predajnej ploche a v čase o 13.39 hod. v oddelení drogérie pristúpil od chrbta k neznámej žene a pravou rukou masturboval za jej chrbtom a ľavou rukou si to zaznamenával na mobilný telefón a následne pokľakol a natáčal si pozadie neznámej ženy, čo bolo zachytené na kamerovom systéme bezpečnostnej služby OD Kaufland. 

     Vzhľadom k osobe obvineného  boli pribratí znalci z odvetvia psychiatrie na vyšetrenie duševného stavu obvineného. Znalci zistili, že obvinený  v čase spáchania činu netrpel duševnou chorobou alebo poruchou, ktorá by mala vplyv na jeho rozpoznávacie alebo ovládacie schopnosti. U obvineného zistili sexuálnu deviáciu –Exhibicionizmus.  Schopnosť obvineného rozpoznať spoločenskú nebezpečnosť svojho konania pod vplyvom sexuálnej deviácie bola znížená podstatnou mierou až vymiznutá. Schopnosť obvineného ovládať svoje konanie pod vplyvom sexuálnej deviácie bola znížená podstatnou mierou až vymiznutá. V súčasnej dobe je obvinený schopný chápať zmysel trestného konania. Znalci navrhujú nariadiť ochrannú sexuologickú liečbu ambulantnou formou. 

     V priebehu vyšetrovania bol vypočutý obvinený, ktorý sa priznal ku spáchaniu skutku a svoje konanie ľutuje.  taktiež v pozícii svedkov boli vypočutí XXXXX a XXXXX, ktorý pracuje ako pracovníci SBS v OD Kaufland.

    Trestný čin výtržníctva podľa § 364 ods. 1 písm. e Trestného zákona, spácha ten kto sa dopustí slovne alebo fyzicky, verejne alebo na mieste verejnosti prístupnom hrubej neslušnosti alebo výtržnosti najmä tým, že vyvoláva verejné pohoršenie vykonávaním sexuálneho exhibicionizmu alebo iných patologických sexuálnych praktík. 

       Vo vyšetrovacom spise sa nachádza okrem znaleckého posudku výpis z evidencie priestupkov a odpis z registra trestov i charakteristiky na obvinenú a videozáznam z bezpečnostnej kamery.
	  
      Podľa § 23 Trestného zákona, kto pre duševnú poruchu v čase spáchaniu činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak. 

   Vzhľadom na vyššie uvedené bolo potrebné rozhodnúť tak, ako je to uvedené vo výrokovej časti tohto uznesenia,  a to trestné stíhanie zastaviť v zmysle § 215 ods. 1 písm. e) Trestného poriadku, pretože obvinený XXXXX  nebol v čase činu pre nepríčetnosť trestne zodpovedný. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Stanislava Nemčíková
prokurátorka